རེད་ཅེས་པ་གྲུབ་པའི་དོན་ཡིན་པར་སྐྱོགས་སྟོན་ལོ་ཙཱ་བ་གསུངས་ཤིང་།བཀའ་ཆེམས་ཀ་ཁོལ་མ་སོགས་ཆོས་འབྱུང་རྙིང་བ་དག་ཏུ་མ་གཏོགས་བརྡ་དེ་འདྲ་མཐོང་དཀོན་པའི་ཚོད་དུ་འདུག་གོགཞན།ཆོས་འཇིག་འཇིག་པའི་ཞང་བློན་རྣམས་ཀྱང་ཚེ་འདི་ལ་ཡང་སྡུག་བསྔལ་མི་བཟད་པས་གུམ་ཞིང་བཀྲ་མི་ཤེས་པ་ཡང་མང་དུ་བྱུང་ཞེས་དང་།རྒྱའི་མུ་སྟེགས་ཀྱིས་ཕྲག་དོག་བགྱིས་བགྱིས་པ་ལས་ཞེས་འཇིག་འཇིག་པ་དང་བགྱིས་བགྱིས་པ་ཞེས་ལས་ཚིག་གཉིས་མཉམ་དུ་བྱུང་བ་འདི་ཀོང་པོ་གཡུང་དྲུང་འཛིན་གྱི་རྡོ་བརྐོས་ཡི་གེ་རུ་མི་རབས་བདུན་ཕྱིང་བ་སྟག་རྩེ་ན་བཞུགས་བཞུགས་ཞེས་བྱུང་བ་དང་འདྲ་ཞིང་།མདོ་མཛངས་བླུན་དུ་ཡང་དེ་འདྲ་འབའ་ཞིག་བྱུང་ངོ་།